ສະຫະລັດຈັດການຝຶກອົບຮົມ ຕໍ່ຕ້ານເອດສ໌ແກ່ກອງທັບລາວ
ສະຫະລັດ ສືບຕໍ່ສະໜັບສະໜຸນ ໃນການປ້ອງກັນເຊື້ອ HIV ແລະໂຣກເອດສ໌ ແກ່ກອງທັບປະຊາຊົນລາວ
ສະຖານທູດສະຫະລັດ ຮ່ວມກັບສູນກາງຕໍ່ຕ້ານເຊື້ອ HIV ແລະໂຣກເອດສ໌ ກະຊວງສາທາ ລະນະສຸກແລະພະແນກແພດຂອງກອງທັບປະຊາຊົນລາວ ໄດ້ໃຫ້ການຝຶກອົບຮົມເປັນເວລາ 5 ມື້ກ່ຽວກັບເລື່ອງຫ້ອງວິໄຈແລະການກວດເຊື້ອ HIV ແລະໂຣກເອດສ໌ໃຫ້ແກ່ກອງທັບປະ ຊາຊົນລາວແຕ່ວັນທີ 18 ຫາ 22 ກໍລະກົດ ທີ່ບ້ານພັກໄມຕີຈິດແລະສູນກາງວິໄຈແລະລະ ບາດວິທະຍາ ແຫ່ງຊາດ ໃນເຂດນະຄອນຫຼວງວຽງຈັນ ການຝຶກອົບຮົມທີ່ວ່ານີ້ແມ່ນແນໃສ່ເພື່ອເສີມຂະຫຍາຍຄວາມສາມາດແລະຍົກລະດັບຄວາມ ຮູ້ ກ່ຽວກັບເທັກນິກໃນການກວດຫາເຊື້ອ HIV ແລະໂຣກເອດສ໌ ຂອງກອງທັບປະຊາຊົນ ລາວ ພວກເຂົາເຈົ້າໄດ້ຮຽນຮູ້ ກ່ຽວກັບການນຳໃຊ້ອຸບປະກອນກວດຊະນິດໃໝ່ ເພື່ອຢາກ ຮູ້ຈັກວ່າມີການຕິດເຊື້ອ HIV ຫຼືບໍ່ ຫຼັງຈາກໄດ້ຮັບການຝຶກອົບຮົມແລ້ວ ພວກທີ່ເຂົ້າຮ່ວມ ທັງໝົດ ກໍຈະຄືນໄປຍັງກົມກອງຂອງພວກເຂົາເຈົ້າ ແລະທຳການກວດເບິ່ງພວກທີ່ຕິດເຊື້ອ HIV ແລະໂຣກເອດສ໌ໃນໝູ່ພວກທະຫານເຂົ້າໃໝ່ ແລະທະຫານທີ່ກັບມາແຕ່ໄປສຶກສາຢູ່ ຕ່າງປະເທດ ການຝຶກອົບຮົມທີ່ວ່ານີ້ແມ່ນຈັດໃຫ້ມີຂຶ້ນໂດຍສູນກາງປ້ອງກັນເຊື້ອ HIV ແລະໂຣກເອດສ໌ ໂດຍມີຜູ້ເຂົ້າຮ່ວມ ຫຼາຍກວ່າ 12 ຄົນ ຈາກກົມກອງຕ່າງໆໃນເຂດນະຄອນຫຼວງວຽງຈັນ ແຂວງຈຳປາສັກ ສະຫວັນນະເຂດ ຊຽງຂວາງ ແລະຫຼວງພະບາງ ໃນພິທີເປີດການອົບຮົມນັ້ນ ກໍມີພັນໂທ ດຣ ຈັນທະພອນ ອຸດົມສຸກຫົວໜ້າແພດທະຫານ ກະຊວງປ້ອງກັນປະເທດ ແລະ ດຣ ຈັນສີ ພິມພະຈັນ ຜູ້ອຳນວຍການສູນກາງຕໍ່ຕ້ານເຊື້ອ HIV ແລະໂຣກເອດສ໌ ກະຊວງສາທາລະນະສຸກ ໄປຮ່ວມ ໃນລະຫວ່າງການຝຶກອົບຮົມນັ້ນພວກເຂົ້າຮ່ວມໄດ້ຮຽນຮູ້ເລື່ອງທິດສະດີກ່ຽວກັບເຊື້ອ HIV ແລະໂຣກເອດສ໌ແລະການຮຽນໃຊ້ການກວດຫາເຊື້ອ HIV ແບບໃໝ່ ນອກນັ້ນຍັງໄດ້ມີການ ສົນທະນາຫາລືກັນ ກ່ຽວກັບການຈັດຕັ້ງປະຕິບັດແຜນການໃຫ້ບໍລິການ ພາຍໃນກົມກອງ ຕ່າງໆ ໂຄງການປ້ອງກັນເຊື້ອ HIV ແລະໂຣກເອດສ໌ຮ່ວມກັນລະຫວ່າງສູນກາງຕໍ່ຕ້ານເຊື້ອ HIV ແລະໂຣກເອດສ໌ແລະກອງທັບປະຊາຊົນລາວນີ້ແມ່ນເປັນພາກສ່ວນນຶ່ງຂອງການສືບຕໍ່ເປັນ ພາຄີລະຫວ່າງ ສະຖານທູດສະຫະລັດ ກອງບັນຊາການກຳລັງສະຫະລັດໃນເຂດປາຊີຟິກ ກະຊວງສາທາລະນະສຸກລາວ ແລະພະແນກການແພດຂອງກອງທັບປະຊາຊົນລາວເພື່ອ ຮັບມືກັບບັນຫາການແພດທີ່ຮີບດ່ວນຢູ່ໃນ ສປປ ລາວ ໃນສັບປະດາແລ້ວນີ້ ກໍໄດ້ມີການຝຶກອົບຮົມເປັນເວລາ 3 ມື້ ກ່ຽວກັບເລື່ອງນີ້ຈັດຂຶ້ນຢູ່ທີ່ ໂຮງແຮມດ່ານສະຫວັນ ແຂວງອຸດົມໄຊ ແຕ່ວັນທີ 12 ຫາ 14 ກໍລະກົດ ການຝຶກອົບຮົມທີ່ວ່ານີ້ແມ່ນແນໃສ່ເພື່ອສ້າງຄວາມຕື່ນໂຕແລະໃຫ້ຄວາມຮູ້ໃນການໃຫ້ຄຳ ແນະນຳແລະເທັກນິກ ໃນການກວດຫາເຊື້ອ HIV ແລະໂຣກເອດສ໌ ໃຫ້ແກ່ກຸ່ມແກນນຳ ພວກນາຍທະຫານຂອງກອງທັບປະຊາຊົນລາວ ເພື່ອວ່າພວກເຂົາເຈົ້າຈະສາມາດໃຫ້ບໍລິ ການແກ່ກອງທັບປະຊາຊົນລາວໄດ້ ໂດຍສະເພາະແລ້ວແມ່ນພວກທະຫານທີ່ເຂົ້າໃໝ່ ການຝຶກອົບຮົມທີ່ວ່ານີ້ແມ່ນຈັດຂຶ້ນໂດຍສູນກາງຕໍ່ຕ້ານເຊື້ອ HIV ແລະໂຣກເອດສ໌ໂດຍມີ ຜູ້ເຂົ້າຮ່ວມຫຼາຍກວ່າ 20 ຄົນຈາກກົມກອງຕ່າງໆຂອງກອງທັບປະຊາຊົນລາວຈາກແຂວງ ຜົ້ງສາລີ ຫົວພັນ ບໍ່ແກ້ວ ຫຼວງນໍ້າທາ ຫຼວງພະບາງ ອຸດົມໄຊ ຊຽງຂວາງແລະໄຊຍະບູລີ